*****

ΚΑΝΟΝΙΣΜΟΣ (ΕΟΚ) αριθ. 3605/82 ΤΗΣ ΕΠΙΤΡΟΠΗΣ

της 30ής Δεκεμβρίου 1982

για την υπαγωγή των εισαγωγών ορισμένων κλωστοϋφαντουργικών προϊόντων καταγωγής Αργεντινής σε καθεστώς κοινοτικής επιβλέψεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 για το κοινό καθεστώς εισαγωγών (1), και ιδίως το άρθρο 10,

Ύστερα από διαβουλεύσεις με τη Συμβουλευτική Επι- τροπή η οποία έχει συσταθεί βάσει του εν λόγω κανονισμού,

Εκτιμώντας:

ότι οι εισαγωγές στην Κοινότητα κλωστοϋφαντουργικών προϊόντων καταγωγής Αργεντινής και πολλών άλλων προμηθευτριών χωρών, που είναι σε παρόμοια κατάσταση με την Αργεντινή, έχουν υποβληθεί σε ειδικό καθεστώς εισαγωγών σύμφωνα με τους όρους των διμερών συμφωνιών που λήγουν στις 31 Δεκεμβρίου 1982· ότι οι συμφωνίες αυτές προβλέπουν, μεταξύ άλλων, διαδικασίες με τις οποίες θα μπορούσαν να ελεγχθούν και περιοριστούν οι εισαγωγές τέτοιων προϊόντων·

ότι η Κοινότητα έχει διαπραγματευθεί με τις άλλες προμηθεύτριες χώρες νέες διμερείς συμφωνίες, βάσει των οποίων οι εισαγωγές κλωστοϋφαντουργικών προϊόντων υπάγονται σε παρόμοιο ειδικό καθεστώς εισαγωγών με ισχύ από την 1η Ιανουαρίου 1983·

ότι δεν υπάρχει τέτοια συμφωνία με την Αργεντινή· ότι οι εισαγωγές τέτοιων προϊόντων δεν θα υπάγονται σε ειδικό καθεστώς εισαγωγών από την 1η Ιανουαρίου 1983·

ότι υπάρχει, επίσης, ο κίνδυνος οι εισαγωγές κλωστοϋφαντουργικών προϊόντων καταγωγής Αργεντινής να προξενήσουν ζημία στους παραγωγούς της Κοινότητας για παρόμοια ή άμεσα ανταγωνιστικά προϊόντα· ότι, για το συμφέρον της Κοινότητας, οι εισαγωγές κλωστοϋφαντουργικών προϊόντων καταγωγής Αργεντινής δεν θα πρέπει να υπόκεινται σε ευνοϊκότερους όρους από εκείνους που εφαρμόζονται στις εισαγωγές που προέρχονται από τις άλλες προμηθεύτριες χώρες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιανουαρίου 1983, η θέση σε ελεύθερη κυκλοφορία στην Κοινότητα των προϊόντων που αναφέρονται στο παράρτημα και είναι καταγωγής Αργεντινής υπόκειται σε προηγούμενη κοινοτική επίβλεψη, σύμφωνα με τα άρθρα 11 και 14 του κανονισμού (ΕΟΚ) αριθ. 288/82.

Άρθρο 2

Τα προϊόντα τα οποία αναφέρονται στο άρθρο 1 μπορούν να τεθούν σε ελεύθερη κυκλοφορία σε ένα Κράτος μέλος μόνο με την προσκόμιση εγγράφου εισαγωγών. Το έγγραφο αυτό εκδίδεται ή θεωρείται από την αρμόδια αρχή του Κράτους μέλους εισαγωγής για τις αιτούμενες ποσότητες και σε μέγιστη πρροθεσμία πέντε εργάσιμων ημερών από την ημερομηνία της υποβολής δήλωσης ή αίτησης από κοινοτικό εισαγωγέα και ισχύει για έξι μήνες από την ημερομηνία έκδοσης.

Άρθρο 3

Η δήλωση ή η αίτηση από τον εισαγωγέα προς την αρμόδια αρχή του Κράτους μέλους για την έκδοση εγγράφου εισαγωγής αναφέρει τα ακόλουθα:

α) το όνομα του εισαγωγέα και εξαγωγέα·

β) ότι τα προϊόντα είναι καταγωγής Αργεντινής καί, όταν είναι άλλη η χώρα, τη χώρα εξαγωγής ή αγοράς·

γ) την περιγραφή των προϊόντων με την ένδειξη:

- της εμπορικής επωνυμίας,

- της κλάσης ή διάκρισης του Κοινού Δασμολογίου ή/καί τον στατιστικό κώδικα του ΝΙΜΕΧΕ όπως προσδιορίζεται στο παράρτημα·

δ) την κατάλληλη κατηγορία και την ποσότητα, εκφρασμένη στην κατάλληλη μονάδα, όπως αναφέρεται στο παράρτημα·

ε) όπου χρειάζεται, τις ημερομηνίες πληρωμής και παράδοσης και αντίγραφο της φορτωτικής και του συμβολαίου αγοράς·

στ) οποιονδήποτε εσωτερικό κώδικα που χρησιμοποιείται για διοικητικούς σκοπούς·

ζ) ημερομηνία και υπογραφή του εισαγωγέα.

Συνοδεύεται από επικυρωμένο αντίγραφο της φορτωτικής, πιστωτική επιστολή, συμβόλαιο ή οποιοδήποτε άλλο εμπορικό έγραφο στο οποίο θα αναφέρεται η πρόθεση της εταιρίας να εκτελέσει την εισαγωγή.

Άρθρο 4

1. Τα Κράτη μέλη ανακοινώνουν στην Επιτροπή, μέσα σε 10 μέρες μετά το τέλος κάθε μήνα, τις ποσό

τητες ή τα προϊόντα για τα οποία εκδόθηκαν ή θεωρήθηκαν τα έγγραφα εισαγωγών το μήνα αυτό, ταξινομημένα κατά χώρα καταγωγής και κατηγορία και στις μονάδες που ορίζονται στο παράρτημα.

2. Τα Κράτη μέλη ανακοινώνουν στην Επιτροπή, μέσα σε 30 μέρες μετά το τέλος του κάθε μήνα, τις ποσότητες των προϊόντων για τις οποίες εφαρμόζεται το άρθρο 1 και οι οποίες έχουν εισαχθεί το μήνα αυτό, ταξινομημένες κατά χώρα καταγωγής και κατά κώδικα ΝΙΜΕΧΕ, και εκφρασμένες στις μονάδες που ορίζονται στο παράρτημα.

Άρθρο 5

Ο παρών κανονισμός αρχίζει να ισχύει στις 6 Ιανουαρίου 1983 και εφαρμόζεται ως τις 30 Ιουνίου 1983.

Ωστόσο, οι εισαγωγές προϊόντων που ευρίσκοντο στο στάδιο της μεταφοράς προς την Κοινότητα πριν από την ημερομηνία ενάρξεως ισχύος του παρόντος κανονισμού, θα εξακολουθήσουν να υπάγονται στο καθεστώς της προσκόμισης των ίδιων εγγράφων εισαγωγών και στους ίδιους όρους εισαγωγών, όπως και πριν από την ημερομηνία αυτή.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 30 Δεκεμβρίου 1982.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 35 της 9. 2. 1982, σ. 1.

ΠΑΡΑΡΤΗΜΑ

1.2.3.4.5 // // // // // // Κατη

γορία // Κλάση

του Κοινού

Δασμολογίου

// Κώδικας NIMEXE (1983)

// Περιγραφή εμπορευμάτων

// Μονάδες // // // // // // 1 // 55.05 // 55.05-13, 19, 21, 25, 27, 29, 33, 35, 37, 41, 45, 46, 48, 51, 53, 55, 57, 61, 65, 67, 69, 72, 78, 81, 83, 85, 87 // Νήματα εκ βάμβακος μη συνεσκευασμένα δια την λιανική πώλησιν // τόνοι // // // // // // 46 // ex 53.05

//

53.05-10, 22, 29, 32, 39 // Έρια και τρίχες (εκλεκτής ποιότητος και μή) λαναρισμένα ή κτενισμένα:

Έρια και τρίχες εκλεκτής ποιότητος, λαναρισμένα ή κτενισμένα // τόνοι // // // // // // 50 // 53.11 // 53.11-01, 03, 07, 11, 13, 17, 20, 30, 40, 52, 54, 58, 72, 74, 75, 82, 84, 88, 91, 93, 97 // Υφάσματα εξ ερίου ή τριχών εκλεκτής ποιότητος // τόνοι // // // // //